Randers den 8. september 2023

**Høringssvar Budget 2024 – 27. fra medarbejdersiden i sektorMED social**

Medarbejdersiden i Sektor MED social vil gerne kvittere for et gennemarbejdet basisbudget, med de udfordringer og ubekendte der er i forhold til råderummet.

Det er bemærket at socialområdets økonomiske handplan SØP er videreført og videreudviklet med fingerplanen, som har fremadrettede perspektiver.

I den forbindelse er medarbejdersiden bekymret for gennemførsel af SØP, på baggrund af det seneste års erfaringer, hvor det viser sig vanskeligt at gennemføre initiativer i det ønskede tempo – herunder kompetenceudvikling og rekruttering - f.eks. at der hjemtages borgere fra andre kommuner, før de tiltænkte specialiserede boliger står klar.

Vi anerkender at socialområdets udførerbudget er i balance – men at udfordringerne ligger på de særligt dyre enkeltsager, hvor det er vanskeligt at se en løsning uden tilførsel af eksterne midler.

Vedr. store bededag og den manglende kompensation til kommunerne – ses det som en udfordring at aflønning for den ekstra arbejdsdag, tages fra de decentrale budgetter og derved udhuler driftsbudgetterne, som kunne være anvendt til blandt andet kompetenceudvikling.

Vi afventer klarhed omkring spor 4 – døgndækning af nuværende mestringsvejlederteams.

Med venlig hilsen

På vegne af medarbejdersiden i SektorMED social

Liselotte Frier, næstformand.